**МОДЕЛ УГОВОРА**

**ОСНОВНА ШКОЛА**

**„ЂУРА ЈАКШИЋ“**

**23101 ЗРЕЊАНИН**

**ЦАРА ДУШАНА 80а**

**Тел: 023/566-208**

**Број: \_\_\_\_\_\_\_\_\_\_\_\_\_\_\_\_\_\_  
Датум: \_\_\_\_\_\_\_\_\_\_\_\_\_\_\_\_**

**У Г О В О Р**

**о потпуном снабдевању електричном енергијом**

**закључен дана \_\_\_\_\_\_\_\_\_\_\_\_\_\_\_2021. године**

**УГОВОРНЕ СТРАНЕ:**

**НАРУЧИЛАЦ ДОБАРА:** Основна школа „Ђура Јакшић“ Зрењанин, кога заступа директор Весна Сакелшек

Адреса: Цара Душана број 80а, 23000 Зрењанин

Матични број: 08002096

ПИБ: 101161154

Интернет страница наручиоца: <https://www.osdjurajaksic.edu.rs/>

**ДОБАВЉАЧ ДОБАРА:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Пословна банка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Телефакс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Уговорне стране споразумеле су се даље како следи:

**Члан 1.**

**Уговорне стране претходно констатују да је Одлуком наручиоца број \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_2021. године покренут поступак јавне набавке електричне енергије.**

**Уговорне стране даље констатују да је по јавном позиву за подношење понуда и конкурсној докуметнацији за јавну набавку број \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ 2021. године који су објављени на интернет страници наручиоца и Порталу јавних набавки добављач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ дао најнижу понуђену цену.**

**Члан 2.**

**Добављач услуге се обавезује да Наручиоцу испоручи електричну енергију, а Купац да преузме и плати електричну енергију испоручену у количини и на начин утврђен овим уговором, а у свему у складу са свим важећим законским и подзаконским прописима који регулишу испоруку електричне енергије.**

**Члан 3.**

Уговорне стране обавезу испоруке и продаје, односно преузимања и плаћања електирчне енергије извршиће према следећем:

-Врста продаје: потпуно снабдевање електричном енергијом са балансном одговорношћу

-Капацитет испоруке: јединична цена/kwh

-Период испоруке: Од датума потписивања уговора о потпуном снабдевању у трајању од једне године - до 31. марта 2022. године, од 00:00 h до 24:00 h.

-Количина енергије: на основу остварене потрошње Купца

-Место испоруке: Сва обрачунска мерна места Купца прикључена на дистрибутивни систем у категорији потрошње на ниском напону и широкој потрошњи у складу са постојећим ознакама ЕД из техничке спецификације и обрасца структуре цене, која је саставни део овог уговора.

**Добављач се обавезује да испоручи електричну енергију у складу са Правилима о раду тржишта електричне енергије („Сл. гласник РС“, бр. 120/2012. и 120/2014), Правилима о раду преносног система („Сл. гласник РС“, бр. 91/2015), Правилима о раду дистрибутивног система и Уредбом о условима испоруке електричне енергије („Сл. гласник РС“, број 63/2013 и 9/2018), односно у складу са свим важећим законским и подзаконским прописима који регулишу испоруку електричне енергије.**

**Члан 4.**

**Укупна уговорена вредност за предметна добра према прихваћеној понуди понуђача износи \_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ, а што са ПДВ износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара.**

У цену из става 1. овог члана уговора нису урачунати трошкови приступа и коришћења система за пренос електричне енергије ни трошкови приступа и коришћења система за дистрибуцију електричне енергије, као ни накнаде за подстицај повлашћених произвођача електричне енергије.

**Трошкове из става 2. овог члана уговора, Добављач ће, у оквиру рачуна, фактурисати Наручиоцу сваког месеца, на основу обрачунских величина за места примопредаје Наручиоца, уз примену ценовника за приступ систему за пренос електричне енергије и ценовника за приступ систему за дистрибуцију електричне енергије, а у складу са методологијама за одређивање цена објавељних у „Службеном гласнику РС“.**

**Члан 5.**

Место испоруке је постојеће обрачунско мерно место Наручиоца прикључено на дистрибутивни систем у категорији потрошње на ниском напону и широкој потрошњи, у складу са ознакама ЕД из техничке спецификације и обрасца структуре цене, која је саставни део овог уговора.

У случају да за време трајања овог уговора Наручилац буде имао потребу за отварањем новог мерног места Добављач ће спровести све мере у вези са отварањем новог мерног места и трошкове прикључка и потрошње фактурисати по важећем ценовнику.

**Наручилац и добављач су сагласни да су добра која су предмет овог уговора оквирне потребе наручиоца тако да ће се у случају исказаних мањих или већих потреба наручиоца овај уговор сматрати у потпуности испуњен.**

Добављач сноси све ризике, као и све припадајуће и зависне трошкове у вези са преносом и испоруком електричне енергије до места испоруке.

Добављач је дужан да пре испоруке закључи:

- уговор о приступу систему са оператором система за конзумна подручја Наручиоца наведена у конкурсној документацији.

- Уговор којим преузима балансну одговорност за места примопредаје Наручиоца.

**Члан 6.**

Добављач ће првог дана у месецу, који је радни дан за Наручиоца на местима примопредаје (мерна места) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора преносног система.

На основу документа о очитавању утрошка, Добављач издаје Наручиоцу рачун за испоручену електричну енергију, који садржи исказану цену електричне енергије, обрачунски период као и исказану цену пружених посебно уговорених услуга, као и накнаде прописане законом, порезе и остале обавезе или информације из члана 144. Закона о енергетици.

Добављач рачун доставља поштом или електронски.

**Члан 7.**

Плаћање се врши уплатом на рачун понуђача до 20-ог у текућем месецу за претходни месец, а по пријему факутре (рачуна) за испоручене количине електричне енергије, за обрачунски период, коју испоставља добављач на основу документа којим наручилац и добављач потврђују испоручене количине електричне енергије.

**У случају да Наручилац не плати рачун у року из става 1, дужан је да Добављачу за период доцње плати и затезну камату прописану законом, коју је Добављач дужан да образложи и изда каматни лист, као посебан докуменат.**

Наручилац ће извршити плаћање на банкарски рачун Добављача, по писменим инструкцијама назначеним на самом рачуну, са позивом на број рачуна који се плаћа.

**Члан 8.**

**Порез на додату вредност обрачунава се у складу са Законом о порезу на додату вредност („Службени гласник РС“, број 84/2004; 86/2004 – испр.; 61/2005; 61/2007; 93/2012; 108/2013; 6/2014 – усклађени дин.изн.; 68/2014 – др. закон; 142/2014; 5/2015 – усклађени дин. изн.; 83/2015; 5/2016 – усклађени дин. изн.; 108/2016; 7/2017 – усклађени дин. изн.; 113/2017; 13/2018 – усклађени дин.изн.; 30/2018 и 4/2019- усклађени дин. изн.**

**Члан 9.**

**Поред обавеза наведених члановима овог Уговора, Снабдевач је дужан да:**

**- не ускраћује или отежава право на раскид, односно отказ уговора, због коришћења права на промену снабдевача, нити се могу наметати додатне финансијске обавезе по том основу.**

**- Купца на његов захтев обавести о подацима о потрошњи електричене енергиеје, у складу са Законом о енергетици и правилима о промени снабдевача.**

**- Пре подношења захтева оператору система за обуставу испоруке електричне енергије због неизвршених обавеза по уговору о продаји електричне енергије, купца претходно упозори да у року прописаним Законом измири доспеле обавезе, односно постигне споразум о извршавању обавезе.**

**- се придржава чланова 37. и 38. Уредбе о условима испоруке и снабдевања електричном енергијом („Службени гласник РС“, број 63/13 и 9/2018), због специфичности објеката купца.**

**- Купцу, ради обезбеђења штедње и рационалне потрошње електричне енергије, даје одговарајућа упутства о најекономичнијим начинима коришћења и штедње електричне енергије.**

**Члан 10.**

**О промени цена и других услова продаје, Добављач је обавезан да непосредно обавести Наручиоца, најкасније петнаест дана пре примене измењених цена или услова продаје, изузев у случају снижења цена и давања Наручиоцу повољнијих услова продаје.**

**У случају из става 1. овог члана, Наручилац има право на раскид, односно отказ уговора о продаји ако не прихвата измењене услове продаје или измењене цене.**

**Члан 11.**

**Добављач је дужан да Наручиоцу обезбеди резервно снабдевање у складу са чланом 192. и 193. Закона о енергетици („Сл. гласник РС“, бр. 145/2014 и 95/18 – др. закон).**

**Члан 12.**

**Виша сила ослобађа Добављача обавезе да испоручи, а Наручиоца да преузме количине електричне енергије, утврђене уговором за време његовог трајања.**

Као виша сила, за Добављача и за Наручиоца, сматрају се непредвиђени природни догађаји који имају значај елементарних непогода (поплаве, земљотеси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора преносног система донети у складу са праивлима о раду преносног система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну о почетку и завршетку деловања више силе, као и да предузме потребне активности ради ублажавања последица више силе.

**Као виша сила не сматра се наступање околности код Добављача да понуђени и прихваћени пословни и технички капацитет из понуде Добављача буде редукован, изван одредби претходних ставова овог члана уговора.**

**Члан 13.**

**Уговор се може изменити, допунити и раскинути споразумно, писменом саглашношћу уговорних страна и у случајевима предвиђеним Законом о облигационим односима Републике Србије.**

**Члан 14.**

**Уговорне стране су сагласне да ће сваки спор који настане у вези са овим уговором, настојати да реше мирним путем у духу добре пословне сарадње.**

**У случају да се не могу сагласити о спорним питањима, уговорне стране су сагласне да је за решавање спора надлежан стварно надлежан суд у Зрењанину.**

**Члан 15.**

**На сва питања која нису уређена овим уговором примењиваће се одредбе Закона о облигационим односима и одредбе свих закона и подзаконских аката из области која је предмет овог уговора.**

**Наручилац и Добављач ће, након потписивања уговора, именовати лица која ће бити овлашћена за размену информација и предузимања потребних активности за извршавање овог уговора.**

**Овај уговор је сачињен у 4 (четири) оригинална примерка, по два примерка за сваку уговорну страну.**

**НАРУЧИЛАЦ ДОБАВЉАЧ**

**ВЕСНА САКЕЛШЕК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(име и презиме овлашћеног лица) (име и презиме овлашћеног лица)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(потпис овлашћеног лица) (потпис овлашћеног лица)**